
279. Συμπλήρωση - τροποποίηση διατάξεων του Π.Δ. 
402/1988 «Οργανισμός Υπουργείου Γεωργίας» 

(ΑΜ87) . 1 

300. Ίδρυση Εργαστηρίου Εκπαιδευτικής Πολιτικής 
και Διοίκησης στο Παιδαγωγικό Τμήμα Νηπιαγω¬ 
γών του Δημοκριτείου Πανεπιστημίου Θράκης 
και καθορισμός του εσωτερικού κανονισμού του. 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 299 
Συμπλήρωση - τροποποίηση διατάξεων του Π.Δ. 402/ 

1988 «Οργανισμός Υπουργείου Γεωργίας» (Α' 187). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Των άρθρων 24 παρ. 5 και 29Α του Ν. 1558/1985 
«Κυβέρνηση και Κυβερνητικά Όργανα» (Α 137), όπως το 
άρθρο 29 Α προστέθηκε με το άρθρο 27 του Ν. 2081/ 
1992 «Ρύθμιση του θεσμού των Επιμελητηρίων, τροπο¬ 
ποίηση των διατάξεων του Ν. 1712/1987 για τον εκσυγ¬ 
χρονισμό των επαγγελματικών οργανώσεων των εμπόρων, 
βιοτεχνών και λοιπών επαγγελματιών και άλλες διατάξεις» 
(Α’ 154). 

β) Του άρθρου 9 παρ. 10 του Ν. 1586/1986 «Βαθμολο¬ 
γική διάρθρωση των θέσεων του Δημοσίου, νομικών προ¬ 
σώπων δημοσίου δικαίου και των οργανισμών τοπικής αυ¬ 
τοδιοίκησης και άλλες διατάξεις» (Α37). 

γ) Του άρθρου 1 παρ. 1, 2 και 3 του Ν. 1338/1983 
«Εφαρμογή του κοινοτικού δικαίου» (Α' 34), όπως τροπο¬ 
ποιήθηκε με το άρθρο 6 του Ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
Κεφάλαιο της Ευρωπαϊκής Κοινότητος Ανθρακος και Χά- 
λυβος και του Οργανισμού Εφοδιασμού ΕΥΡΑΤΟΜ» (Α 
70), το άρθρο 7 του Ν. 1775/1998 «Εταιρείες παροχής 
επιχειρηματικού κεφαλαίου και άλλες διατάξεις» (Α 101) 
και το άρθρο 31 του Ν. 2076/1992 «Ανάληψη και άσκηση 
δραστηριότητας πιστωτικών ιδρυμάτων και άλλες συνα¬ 
φείς διατάξεις» (Α' 130). 

2. Τον Κανονισμό (ΕΟΚ) αριθ. 307/91 του Συμβουλίου 


της 4ης Φεβρουάριου 1991 «για την ενίσχυση των ελέγ¬ 
χων ορισμένων δαπανών που επιβαρύνουν το Ευρωπαϊκό 
Γεωργικό Ταμείο Προσανατολισμού και Εγγυήσεων, 
Τμήμα Εγγυήσεων» (ΕΕΙ. 37/5, 9.2.1991). 

3. Την Υ 1935/1992 κοινή απόφαση του Πρωθυπουρ¬ 
γού και του Υπουργού Εθνικής Οικονομίας «Καθορισμός 
αρμοδιοτήτων των Υφυπουργών Εθνικής Οικονομίας» (Β' 
726), όπως τροποποιήθηκε από την υπ’ αριθ. Υ 1723/ 
16.3.92 (Β' 215) ομοία απόφαση. 

4. Την Υ. 2009/20.5.1993 κοινή απόφαση του Πρωθυ¬ 
πουργού και του Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς Οι¬ 
κονομικών» (Β' 365). 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους 100.000.000 δρχ. περίπου για το 
τρέχον έτος και 510.000.000 δραχμών περίπου για κα¬ 
θένα από τα επόμενα οικονομικά έτη, η οποία θα καλυ¬ 
φθεί με τροποποίηση του κρατικού προϋπολογισμού και 
συγκεκριμένα με ισόποση αυξομείωση του φορέα 29/110 
(μεταφορά από τον ΚΑΕ 5322 στους ΚΑΕ 0211, 0224, 
0226,0237,0258,0711,0813,0881,1711 και 1725) και 
για την οποία έχει εκδοθεί η 2023657/3.5.1993 απόφαση 
του Υπουργού Οικονομικών. 

6. Την 364/1993 γνωμοδότηση του Συμβουλίου Επι¬ 
κράτειας, με πρόταση των Υπουργών Προεδρίας της Κυ¬ 
βέρνησης, Γεωργίας και των Υφυπουργών Εθνικής Οικο¬ 
νομίας και Οικονομικών, αποφασίζουμε: 

Αρθρο 1 

Σύσταση - Σκοπός 

1. Συνιστάται στην Κεντρική Υπηρεσία του Υπουργείου 
Γεωργίας Διεύθυνση Ενίσχυσης Ελέγχου Δαπανών Ευρω¬ 
παϊκού Γεωργικού Ταμείου Προσανατολισμού και Εγγυή¬ 
σεων - Τμήμα Εγγυήσεων (Δ.Ε.Ε.Δ./ ΕΓΤΠΕ - Εγγυήσεις) 
σε εκτέλεση του καν. (ΕΟΚ) αριθ. 307/91 του Συμβουλίου 
της 4ης Φεβρουάριου 1991 «για την ενίσχυση των ελέγ¬ 
χων ορισμένων δαπανών που επιβαρύνουν το Ευρωπαϊκό 
Γεωργικό Ταμείο Προσανατολισμού και Εγγυήσεων, 
Τμήμα Εγγυήσεων» (Ε.Ε.Ι.. 37/5/9.2.91) και του Καν. 
(ΕΟΚ) αριθ. 967/91 της Επιτροπής της 19ης Απριλίου 
1991) «για λεπτομέρειες εφαρμογής του Καν. (ΕΟΚ) αριθ. 
307/91 του Συμβουλίου για την εντατικοποίηση των ελέγ¬ 
χων ορισμένων δαπανών που αναλαμβάνει το Ευρωπαϊκό 
Γεωργικό Ταμείο Προσανατολισμού και Εγγυήσεων (ΕΓ¬ 
ΤΠΕ), Τμήμα Εγγυήσεων» (Ε.Ε.1_.). 100/18/20.4.91). Η 
Διεύθυνση αυτή υπάγεται στη Γ ενική Διεύθυνση Οικονο¬ 
μικής Υποστήριξης και Επιθεώρησης. 

2. Συνιστώνται σπς έδρες των Οικονομικών Επιθεωρή¬ 
σεων Πάτρας, Καβάλας, Θεσσαλονίκης, ΙωαννΙνων, Λάρι¬ 
σας και Ηρακλείου, έξι (6) Γραφεία Ενίσχυσης Ελέγχου 
Εξαγωγής γεωργικών Προϊόντων, τα οποία υπάγονται στη 
συνιστωμένη με την παρ. 1 Διεύθυνση. 

3. Σκοπός της Δ/νσης Ενίσχυσης ελέγχου Δαπανών Ευ¬ 
ρωπαϊκού Γεωργικού Ταμείου Προσανατολισμού και Εγ¬ 
γυήσεων - Τμήμα Εγγυήσεων (Δ.Ε.Ε.Δ./ΕΓΤΠΕ - Εγγυή¬ 
σεις) είναι η ενίσχυση των ελέγχων ορισμένων δαπανών 
που αναλαμβάνει το ΕΓΤΠΕ - Εγγυήσεις για να εξασφαλί¬ 
σει την πραγματοποίηση και την κανονικότητα των πρά¬ 
ξεων που χρηματοδοτούνται από το ΕΓΤΠΕ και τη πρό¬ 
ληψη και καταστολή των παρατυπιών στο τομέα της εξα¬ 
γωγής γεωργικών προϊόντων και προϊόντων που εξάγονται 
με τη μορφή εμπορευμάτων που δεν περιλαμβάνονται στο 
Παράρτημα II της Συνθήκης. 

4. Για την υλοποίηση του σκοπού της Δ.Ε.Ε.Δ./ΕΓΤΠΕ - 
Εγγυήσεις χρησιμοποιούνται ειδικά καταρτισμένοι στους 
ελέγχους που προβλέπονται από τον Καν. (ΕΟΚ) αριθ. 
307/91, υπάλληλοι του Κλάδου ΠΕ10 Οικονομικού και σε 
περιπτώσεις ποιοτικού και εργαστηριακού ελέγχου, υπάλ¬ 
ληλοι του Κλάδου ΠΕΙ Γεωπονικού, οι οποίοι γνωμοδο- 
τούν ως προς τους ελέγχους αυτούς. 

Οι ανωτέρω υπάλληλοι κατά την εκτέλεση του έργου 
τους έχουν πρόσβαση σε όλα τα στοιχεία, έγγραφα και βι¬ 
βλία που τηρούνται από τους δικαιούχους των ενισχύσεων 
ή από τις δημόσιες επιχειρήσεις ή τους φορείς του δημο¬ 
σίου ή ιδιωτικού τομέα και μπορεί να λαμβάνουν αντί¬ 
γραφα αυτών, οι δε ως άνω φορείς υποχρεούνται να παρέ¬ 
χουν προς υποβοήθηση του έργου των υπαλλήλων αυτών 
κάθε απαραίτητο στοιχείο και πληροφορία που θα τους 
ζητηθεί. 

Αρθρο 2 

Σύσταση οργανικών θέσεων 

Γ ια την κάλυψη των αναγκών της Δ/νσης της παρ. 1 του 
άρθρου 1 του παρόντος συνιστώνεαι εξήντα τρεις (63) θέ¬ 
σεις. Οι θέσεις αυτές κατανέμονται κατά κατηγορία και 
κλάδο ως εξής: 

Κατηγορία 

Κλάδος ΠΕ 10, Οικονομικός, θέσεις 38 
Κλάδος ΤΕ6 Διοικητικός - Λογιστικός θέσεις 13 
Κλάδος ΤΕ9 Πληροφορικής θέση 1 
Κλάδος ΔΕ4 Διοικητικός - Λογιστικός θέσεις 7 
Κλάδος ΔΕΙ 2 Προσωπικού Η/Η θέσεις 2 
Κλάδος ΔΕΙ 6 Τεχνικός Οδηγών 2. 

Αρθρο 3 

Διάρθρωση - αρμοδιότητες 

1. Τη Διεύθυνση Ενίσχυσης Ελέγχου Δαπανών Ευρω¬ 
παϊκού Γεωργικού Ταμείου Προσανατολισμού και Εγγυή¬ 
σεων συγκροτούν τα εξής Τμήματα και Γραφείο. 

α) Τμήμα Προγράμματος, Συντονισμού, Αξιολόγησης 
και Εκπαίδευσης. 

β) Τμήμα Ελέγχου Στρεμματικών Ενισχύσεων και Απο- 
συρομένων Αρωσίμων Γαιών. 

γ) Τμήμα Ελέγχου Ενισχύσεων Βοείου, Πρόβειου και Αι- 
γείου Κρέατος. 

δ) Τμήμα Ελέγχου Ενισχύσεων άρθρού 1 Κανονισμού 
(ΕΟΚ) 307/91. 

ε) Τμήμα Ελέγχου Ενισχύσεων Καπνού και Βάμβα- 
κος. 

στ) Τμήμα Οικονομικής και Διοικητικής Υποστήριξης, 
ζ) Γ ραφείο Γ ραμματείας. 

2. Οι αρμοδιότητες της Δ.Ε.Ε.Δ./ΕΓΤΠ - Εγγυήσεις 


ανάγονται στα πιο κάτω θέματα, τα οποία κατανέμονται 
μεταξύ των Τ μημάτων και του Γ ραφείου αυτής, ως εξής: 

α) Τμήμα Προγράμματος, Συντονισμού, Αξιολόγησης 
και Εκπαίδευσης: 

αα) Η κατάρτιση προγραμμάτων πρόβλεψης ελέγχων, 
σύμφωνα με τα άρθρα 1 και 2 του Καν. (ΕΟΚ) 307/91 και η 
έγκαιρη αποστολή αυτών στην Επιτροπή της Κοινότητας, 
για έκφραση γνώμης και επιστροφή στην υπηρεσία. 

ββ) Ο προγραμματισμός ανά Τμήμα των προς έλεγχο 
δαπανών για τη διενέργεια των ελέγχων. 

γγ) Ο συντονισμοός των ελέγχων που πραγματοποιούν 
τα Τμήματα της Διεύθυνσης και τα συνιστωμένα με την 
παρ. 2 του άρθρου 1 Γ ραφεία Ενίσχυσης Ελέγχου Εξαγω¬ 
γής Γεωργικών Προϊόντων, η παρακολούθηση της πορείας 
των ελέγχων, η αξιολόγηση των εκθέσεων ελέγχου και η 
έγκαιρη ενημέρωση της Επιτροπής της ΕΟΚ σχετικά με 
την εφαρμογή του Καν. (ΕΟΚ) 307/91. 

δδ) Η μέριμνα για τη σύνταξη και εκτέλεση προγραμμά¬ 
των εκπαίδευσης των υπαλλήλων που αναλαμβάνουν τους 
ελέγχους αυτούς. 

εε) Η μέριμνα για την προμήθεια υλικών που είναι απα¬ 
ραίτητα για την εκτέλεση της εργασίας. 

στστ) Η μέριμνα για τη μηχανογράφηση των εργασιών 
προγραμματισμού και τη δημιουργία υποδομής για την 
άσκηση των ελέγχων. 

ζζ) Η μέριμνα για την ενημέρωση της αρμόδιας Επιτρο¬ 
πής της ΕΟΚ, σύμφωνα με τα προβλεπόμενα στον Καν. 
307/91. 

ηη) Η μέριμνα έκδοσης αποφάσεων και οδηγιών για την 
πληρέστερη εφαρμογή του ελεγκτικού έργου. 

θθ) Η ευθύνη συγκρότησης συνεργείων από έναν ή και 
περισσότερους υπαλλήλους καθώς και η έκδοση εντολών 
για τις εκτός έδρας μετακινήσεις των ελεγκτών. 

ιι) Η συμμετοχή στις συνεδριάσεις της αρμόδιας Επιτρο¬ 
πής ή οποιουδήποτε άλλου οργάνου της ΕΟΚ, για θέματα 
ελέγχων, σύμφωνα με τον Κανονισμό (ΕΟΚ) 307/91. 

ιαια) Κάθε άλλη ενέργεια σχετική με την απορρόφηση 
των πιστώσεων που διατίθενται από την ΕΟΚ και γενικά 
για την πληρέστερη εφαρμογή του Κανονισμού 307/91. 

ιβιβ) Η έκδοση διαταγών και η μεθόδευση της συνεργα¬ 
σίας της Διεύθυνσης με άλλες υπηρεσίες που ενεργούν 
ελέγχους διαφορετικού επιπέδου στους ανωτέρω τομείς 
και η ενημέρωσή τους επί των αποτελεσμάτων των ελέγ¬ 
χων. 

β) Τμήμα Ελέγχου Στρεμματικών Ενισχύσεων και Απο- 
συρομένων - Αρωσίμων Γαιών: 

αα) Η εκτέλεση των μέτρων ενίσχυσης των ελέγχων των 
δικαιούχων ή οφειλετών επιχειρήσεων για τις ενισχύσεις 
ανά εκτάριο και τις ενισχύσεις για απόσυρση αρωσίμων 
γαιών σύμφωνα με τον Καν. (ΕΟΚ) 307/91. 

ββ) Η εφαρμογή του προγράμματος ελέγχων επί των 
δαπανών αρμοδιότητάς του και η έκδοση εντολών και δια¬ 
ταγών ελέγχου. Η ανεύρεση και η μελέτη κανονισμών, 
αποφάσεων και εγκυκλίων που αφορούν τις ενισχύσεις 
ανά εκτάριο, και η σύνταξη εγκυκλίων και οδηγιών για την 
ενημέρωση των ελεγκτών. 

γγ) Η σύνταξη εκθέσεων ελέγχου, η αξιολόγηση και η 
φύλαξή τους. 

δδ) Η μέριμνα για την επιβολή διοικητικών κυρώσεων με 
βάση ειδικότερες διατάξεις ή παρατηρήσεων και η παροχή 
συμβουλών σε περιπτώσεις που προκύπτει από πορί¬ 
σματα ελέγχου, ότι δεν εφαρμόζονται οι κοινοτικοί κανονι¬ 
σμοί από αμέλεια ή άγνοια και η κίνηση των διαδικασιών, 
που προβλέπει η εθνική νομοθεσία, σε περιπτώσεις ανω¬ 
μαλιών ή απάτης σε βάρος του ΕΓΤΠΕ - Τμήμα Εγγυή¬ 
σεων. 

εε) Η συμμετοχή στις συνεδριάσει της Επιτροπής της 
ΕΟΚ, που προβλέπει ο Κανονισμός, σε θέματα αρμοδιό¬ 
τητας του Τμήματος. 

στστ) Κάθε άλλη ενέργεια που αποσκοπεί στη βελτίωση 
των ελέγχων και στη συμμετοχή των υπαλλήλων σε επι¬ 
μορφωτικά σεμινάρια. 

ζζ) Δικαίωμα ελέγχου όλων των εγγράφων (βιβλίων και 
γενικά λογιστικών στοιχείων και παραστατικών) και παρα¬ 
στατικών πληρωμής από τους διενεργούντες τον έλεγχο 
σύμφωνα με την κείμενη νομοθεσία. 

ηη) Η διενέργεια επιτόπιων δειγματοληπτικών ελέγχων 
σε δεύτερο βαθμό για τη διαπίστωση της ακρίβειας των 
στοιχείων που δηλώνονται στις αιτήσεις ενίσχυσης από 
τους δικαιούχους και αφορούν τις ενισχύσεις ανά εκτάριο 
καθώς και τις ενισχύσεις για απόσυρση αρωσίμων γαιών. 

θθ) Ο έλεγχος κάθε άλλου στοιχείου ή πράξης που έχει 
σχέση με την πραγματοποίηση και κανονικότητα της ενί¬ 
σχυσης που χορηγήθηκε ή πρόκειται να χορηγηθεί. 

Οι έλεγχοι των υποπεριπτώσεων ηη και θθ της παρού¬ 
σας περίπτωσης διενεργούνται σε οποιοδήποτε φορέα 
συμπληρώνονται και ελέγχονται σε πρώτο βαθμό οι αιτή¬ 
σεις ενίσχυσης ή τηρούνται τα σχετικά με τις ενισχύσεις 
δικαιολογητικά. 

γ) Τμήμα Ελέγχου Ενισχύσεων Βοείου, Πρόβειου και Αι- 
γείου Κρέατος: 

αα) Η εκτέλεση των μέτρων ενίσχυσης των ελέγχων των 
δικαιούχων ή οφειλετών επιχειρήσεων στους τομείς του 
βοείου, προβείου και αιγείου κρέατος. 

ββ) Η εφαρμογή του προγράμματος ελέγχων επί των 
δαπανών αρμοδιότητάς του και η έκδοση εντολών και δια¬ 
ταγών ελέγχου. 

γγ) Η σύνταξη εκθέσεων ελέγχου, η αξιολόγηση και η 
φύλαξή τους. 

δδ) Η μέριμνα για την επιβολή διοικητικών κυρώσεων με 
βάση ειδικότερες διατάξεις ή παρατηρήσεων και η παροχή 
συμβουλών σε περιπτώσεις που προκύπτει από πορί¬ 
σματα ελέγχου, ότι δεν εφαρμόζονται οι κοινοτικοί κανονι¬ 
σμοί, από αμέλεια ή άγνοια και η κίνηση των διαδικασιών 
που προβλέπει η εθνική νομοθεσία σε περιπτώσεις ανω¬ 
μαλιών ή απάτης σε βάρος του ΕΓΤΠΕ - Τμήμα Εγγυή¬ 
σεων. 

εε) Η συμμετοχή στις συνεδριάσεις της Επιτροπής της 
ΕΟΚ, που προβλέπει ο Κανονισμός, σε θέματα αρμοδιό¬ 
τητας του Τμήματος. 

στστ) Κάθε άλλη ενέργεια που αποσκοπεί στη βελτίωση 
των ελέγχων και στη συμμετοχή των υπαλλήλων σε επι¬ 
μορφωτικά σεμινάρια, καθώς και στην τήρηση της εφαρ¬ 
μογής των προβλεπομένων ενεργειών σύμφωνα με τον 
Καν. (ΕΟΚ) 307/91. 

ζζ) Δικαίωμα ελέγχου όλων των εγγράφων (βιβλίων και 
γενικά λογιστικών στοιχείων και παραστατικών) και παρα¬ 
στατικών πληρωμής από τους διενεργούντες τον έλεγχο, 
σύμφωνα με την κείμενη νομοθεσία. 

ηη) Η διενέργεια επιτόπιων δειγματοληπτικών ελέγχων 
σε δεύτερο βαθμό για τη διαπίστωση της ακρίβειας των 
στοιχείων που δηλώνονται στις αιτήσεις ενίσχυσης και 
τους δικαιούχους και αφορούν τις ενισχύσεις στο βόειο, 
πρόβειο και αίγειο κρέας. 

θθ) Ο έλεγχος κάθε άλλου στοιχείου ή πράξης που έχει 
σχέση με την πραγματοποίηση και κανονικότητα της ενί¬ 
σχυσης που χορηγήθηκε ή πρόκειται να χορηγηθεί. 

Οι έλεγχοι των υποπεριπτώσεων ηη και θθ της παρού¬ 
σας περίπτωσης διενεργούνται σε οποιοδήποτε φορέα 
συμπληρώνονται και ελέγχονται σε πρώτο βαθμό οι αιτή¬ 
σεις ενίσχυσης ή τηρούνται τα σχετικά με τις ενισχύσεις 
δικαιολογητικά. 


δ) Τμήμα Ελέγχου Ενισχύσεων άρθρου 1 Κανονισμού 
(ΕΟΚ) 307/91: 

αα) Ο συντονισμός και η διενέργεια των ελέγχων που 
προβλέπει το άρθρο 1 του Καν. (ΕΟΚ) 307/91 επίτων επι¬ 
δοτήσεων εξαγωγής γεωργικών προϊόντων και προϊόντων 
που εξάγονται σε τρίτες χώρες με τη μορφή εμπορευμά¬ 
των που δεν περιλαμβάνονται στο παράρτημα II της Συν¬ 
θήκης, 

ββ) Η εφαρμογή του προγράμματος ελέγχων επί των 
δαπανών αρμοδιότητάς του και η έκδοση εντολών και δια¬ 
ταγών ελέγχου. 

γγ) Η σύνταξη εκθέσεων ελέγχου, η αξιολόγηση και η 
φύλαξή τους. 

δδ) Η ενίσχυση των ελέγχων για την ποσοτική και ποιο¬ 
τική εξακρίβωση των προϊόντων που προορίζονται για εξα¬ 
γωγή με σκοπό τη χορήγηση επιστροφών και για την ανα¬ 
ζήτηση και καταστολή των περιπτώσεων απάτης και παρα¬ 
τυπιών στους τομείς που αναφέρονται στην υποπερί¬ 
πτωση αα της παρούσας περίπτωσης. 

εε) Όλες οι αναγκαίες ενέργειες που αφορούν εργα¬ 
στηριακές αναλύσεις και η ανάθεση σε εγκεκριμένες εται¬ 
ρείες ειδικευμένες σε θέματα εποπτείας, ή σε εγκεκρι¬ 
μένα εργαστήρια, για την ποιοτική και ποσοτική εξακρί¬ 
βωση των προϊόντων που προορίζονται για εξαγωγή, με 
σκοπό τη χορήγηση επιστροφών ή την εξακρίβωση της ει¬ 
σαγωγής των εν λόγω προϊόντων σε τρίτες χώρες προορι¬ 
σμού. 

στστ) Ο έλεγχος και η επαλήθευση των προϋποθέσεων 
που πρέπει να πληρούν τόσο οι εταιρείες επίβλεψης, όσο 
και τα εργαστήρια, ώστε να διασφαλίζεται η τήρηση των 
αρχών που αναφέρονται στην παρ. 3 του άρθρου 1 του Κα¬ 
νονισμού (ΕΟΚ) 307/91, καθώς και όλες οι άλλες ενέρ¬ 
γειες που προκύπτουν από το άρθρο 5 του Κανονισμού 
(ΕΟΚ) 967/91. 

ζζ) Η μέριμνα για την επιβολή διοικητικών κυρώσεων με 
βάση ειδικότερες διατάξεις ή παρατηρήσεων και η παροχή 
συμβουλών σε περιπτώσεις που προκύπτει από πορίσματα 
ελέγχου, ότι δεν εφαρμόζονται οι κοινοτικοί κανονισμοί, από 
η | .*λριπ ή άγνοια και η κίνηση των διαδικασιών που προβλέ¬ 
πει η εθνική νομοθεσία σε περιπτώσεις ανωμαλιών ή απάτης 
σε βάρος του ΕΓΤΠΕ - Τμήμα Εγγυήσεων. 

ηη) Η συμμετοχή στις συνεδριάσεις της Επιτροπής της 
ΕΟΚ που προβλέπει ο Κανονισμός σε θέματα αρμοδιότη¬ 
τας του Τμήματος. 

θθ) Κάθε άλλη ενέργεια που αποσκοπεί στην ορθή 
εφαρμογή του άρθρου 1 του Καν. (ΕΟΚ) 307/91 σε συν¬ 
δυασμό με τον Καν. (ΕΟΚ) 386/90 του Συμβουλίου της 
1ης Φεβρουάριου 1990 «για τον έλεγχο και την εξαγωγή 
γεωργικών προϊόντων που τυγχάνουν επιστροφών ή άλλων 
ποσών» (ΕΕΙ. 42/6, 16.2.1990), στη βελτίωση των ελέγ- 
χων και στη συμμετοχή των υπαλλήλων σε επιμορφωτικά 
σεμινάρια. 

Δικαίωμα ελέγχου όλων των εμπορικών εγγράφων (βι¬ 
βλίων και γενικά λογιστικών στοιχείων και παραστατικών) 
και των παραστατικών πληρωμής από τους διενεργούντες 
τον έλεγχο, σύμφωνα με την κείμενη νομοθεσία. 

ε) Τμήμα Ελέγχου Ενισχύσεων Καπνού και Βάμβα- 
κος: 

αα) Η εκτέλεση των μέτρων ενίσχυσης των ελέγχων των 
δικαιούχων ή οφειλετών επιχειρήσεων στον καπνό και το 
βαμβάκι. 

ββ) Η σύνταξη εκθέσεων ελέγχου, η αξιολόγηση και η 
φύλαξή τους. 

γγ) Η έκδοση διαταγών εκτέλεσης των ελέγχων και δια¬ 
ταγών εκτός έδρας μετακίνησης των υπαλλήλων. 

δδ) Η συμμετοχή των υπαλλήλων στα εκπαιδευτικά προ¬ 
γράμματα. 

εε) η συμμετοχή στις συνεδριάσεις της Επιτροπής της 
ΕΟΚ, σε θέματα αρμοδιότητας του Τμήματος. 

στστ) Κάθε άλλη ενέργεια που αφορά την εκτέλεση των 
ελέγχων και την ποιοτική βελτίωσή τους. 

ζζ) Η διενέργεια επιτόπιων δειγματοληπτικών ελέγχων 
σε δεύτερο βαθμό για τη διαπίστωση της ακρίβειας των 
στοιχείων που δηλώνονται στις αιτήσεις ενίσχυσης από 
τους δικαιούχους και αφορούν τις ενισχύσεις στον καπνό 
και το βαμβάκι. 

ηη) Ο έλεγχος κάθε άλλου στοιχείου ή πράξης που έχει 
σχέση με την πραγματοποίηση και κανονικότητα της ενί¬ 
σχυσης που χορηγήθηκε ή πρόκειται να χορηγηθεί. 

Οι έλεγχοι των υποπεριπτώσεων ζζ και ηη της παρούσας 
περίπτωσης διενεργούνται σε οποιοδήποτε φορέα συ¬ 
μπληρώνονται και ελέγχονται σε πρώτο βαθμό οι αιτήσεις 
ενίσχυσης ή τηρούνται τα σχετικά με τις ενισχύσεις δικαιο- 
λογητικά. 

στ) Τμήμα Οικονομικής και Διοικητικής Υποστήριξης: 
αα) Η μέριμνα για τη σύνταξη ετήσιων προβλέψεων δα¬ 
πανών σύμφωνα με την παρ. 1 του άρθρου 3 του Κανονι¬ 
σμού (ΕΟΚ) 967/91 και η διαβίβαση αυτών στην Επιτροπή 
της ΕΟΚ και όπου αλλού κριθεί αναγκαία. 

ββ) Η μέριμνα για την προμήθεια μόνιμου και αναλώσι¬ 
μου υλικού για τις ανάγκες της Διεύθυνσης. 

γγ) Η σύνταξη μισθοδοτικών καταστάσεων για τους μι¬ 
σθούς του προσωπικού και ο υπολογισμός των οδοιπορι¬ 
κών εξόδων για τις εκτός έδρας μετακινήσεις των υπαλλή¬ 
λων. 

δδ) Η υποβολή στην Επιτροπή της ΕΟΚ της εκκαθάρι¬ 
σης των δαπανών που πραγματοποιήθηκαν το προηγού¬ 
μενο έτος σύμφωνα με το άρθρο 3 παρ. 3 του Καν. (ΕΟΚ) 
967/91. 

εε) Η απόδοση λογαριασμού στην Κοινότητα, ως προς 
τα χρηματικά ποσά που έχουν καθοριστεί και χορηγηθεί 
από αυτήν σύμφωνα με τους κοινοτικούς κανονισμούς, 
καθώς και η κάθε φύσης λογιστική εργασία που θα προκύ- 
ψει από τη λειτουργία της Διεύθυνσης. 

στστ) Κάθε ενέργεια οικονομικού και διοικητικού περιε¬ 
χομένου, που αφορά την εφαρμογή του Καν. (ΕΟΚ) 307/ 
91. 

ζζ) Κάθε ενέργεια που αφορά την απορρόφηση της συγ- 
χρηματοδότησης (ελληνικής και κοινοτικής), ώστε αυτή να 
μπορεί να απορροφηθεί κατά το μεγαλύτερο βαθμό μέσα 
στο έτος για το οποίο έχει προγραμματιστεί. 

ζ) Γραφείο Γραμματείας: 

Η εξυπηρέτηση της Διεύθυνσης στα γενικού χαρακτήρα 
διοικητικά θέματα (αλληλογραφία, δακτυλογράφηση, 
διεκπεραίωση). 

3. Τα Γραφεία Ενίσχυσης Ελέγχου Εξαγωγής Γεωργι¬ 
κών Προϊόντων που συνιστώνται στις έδρες των Οικονομι¬ 
κών Επιθεωρήσεων ασκούν, για την περιοχή δικαιοδοσίας 
τους, ανάλογες αρμοδιότητες με τα Τμήματα της συνι- 
στώμενης με την παρ. 1 του άρθρου 1 Διεύθυνσης. 

Αρθρο 4 
Προϊστάμενοι 

1. Της Διεύθυνσης Ενίσχυσης Ελέγχου Δαπανών Ευρω¬ 
παϊκού Γεωργικού Ταμείου Προσανατολισμού και Εγγυή¬ 
σεων - Τμήμα Εγγυήσεων και των Τμημάτων αυτής καθώς 
και των Γ ραφείων Ενίσχυσης Ελέγχου Εξαγωγής Γ εωργι- 
κών Προϊόντων που συνιστώνται στις έδρες των Οικονομι¬ 
κών Επιθεωρήσεων προΐσταται υπάλληλος του Κλάδου 
ΠΕ10 Οικονομικού. 

2. Του Γ ραφείου Γ ραμματείας της πιο πάνω Διεύθυνσης 
προΐσταται υπάλληλος του Κλάδου ΤΕ6 Διοικητικού - Λο¬ 


γιστικού και σε περίπτωση έλλειψης υπάλληλος του Κλά¬ 
δου ΔΕ4 Διοικητικού - Λογιστικού. 

Στον Υπουργό Γεωργίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 26 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΕΘΝ. ΟΙΚΟΝΟΜΙΑΣ 

ΣΩΤ. ΚΟΥΒΕΛΑΣ Κ. ΔΟΥΣΗΣ 

ΥΦΥΠ. ΟΙΚΟΝΟΜΙΚΩΝ ΓΕΩΡΓΙΑΣ 

Κ. ΠΑΤΡΑΚΟΣ ΧΡΗΣΤΟΣ ΚΟΣΚΙΝΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 300 

( 2 ) 

Ίδρυση Εργαστηρίου Εκπαιδευτικής Πολιτικής και Διοίκη¬ 
σης στο Παιδαγωγικό Τμήμα Νηπιαγωγών του Δημοκρι- 
τείου Πανεπιστημίου Θράκης και καθορισμός του εσω¬ 
τερικού κανονισμού του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 
α) Τις διατάξεις: 

α) Του άρθρου 50 παρ. 1 και του άρθρου 7 παρ. 5 του Ν. 

1268/82 «Δομή και λειτουργία των Ανωτάτων Εκπαιδευτι¬ 
κών Ιδρυμάτων» (Α’ 87/1982), όπως η τελευταία αυτή διά¬ 
ταξη τροποποιήθηκε με το άρθρο 48 παρ. 2 του Ν. 
1404/83 «Δομή και λειτουργία των Τεχνολογικών Εκπαι¬ 
δευτικών Ιδρυμάτων» (Α' 173/1983), 

β) Του άρθρου 19 παρ. 2 του Ν. 1735/1987 (Α’ 195) και 
γ) του άρθρου 29Α του Ν. 1558/1985, όπως αυτό προ¬ 
στέθηκε με το άρθρο 27 του Ν. 2081/1992 (Α’ 154). 

2. Τη γνώμη της Γ ενικής Συνέλευσης τού Παιδαγωγικού 
Τμήματος Νηπιαγωγών του Δημοκριτείου Πανεπιστημίου 
Θράκης (συνεδρίαση 27/16.9.1992). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη, σε βάρος του προϋπο¬ 
λογισμού του Πανεπιστημίου Θράκης για το οικονομικό 
έτος 1993, για δε τα επόμενα οικονομικά έτη προκαλείται 
δαπάνη κατεκτίμηση 300.000 δρχ. ετησίως η οποία θα 
καλυφθεί σύμφωνα με τις διατάξεις του άρθρου 7 του πα¬ 
ρόντος. 

4. Την υπ’ αριθ. 273/1993 γνωμοδότηση του Συμβου¬ 
λίου της Επικρατείας, με πρόταση των Υπουργών Προε¬ 
δρίας της Κυβέρνησης και Εθνικής Παιδείας και θρησκευ¬ 
μάτων, αποφασίζουμε: 

Άρθρο 1. 

Ίδρυση. 

Ιδρύεται στο Παιδαγωγικό Τ μήμα Νηπιαγωγών του Δη- 
μοκριτείου Πανεπιστημίου Θράκης Εργαστήριο Εκπαιδευ¬ 
τικής Πολιτικής και Διοίκησης (ΕΘΙΙΟΑΤΙΟΝΑΙ. ΡΟϋΟΥ 
ΑΝϋ ΜΑΝΑΘΕΜΕΝΤ), το οποίο εξυπηρετεί τις εκπαιδευ¬ 
τικές και ερευνητικές ανάγκες του Τμήματος στους το¬ 
μείς της πολιτικής, του σχεδιασμού, του προγραμματι¬ 
σμού, της οργάνωσης, της διοίκησης και της οικονομίας 
της εκπαίδευσης και στις κοινωνικές - οικονομικές - πο- - 
λιτικές διαστάσεις τους. 

Αρθρο 2. 

Αποστολή 

Το Εργαστήριο Εκπαιδευτικής Πολιτικής και Διοίκησης 
έχει ως αποστολή: 

ί)Την κάλυψη των διδακτικών αναγκών, σε προπτυχιακό 
και μεταπτυχιακό επίπεδο, του Παιδαγωγικού Τμήματος 
Νηπιαγωγών καθώς και άλλων Τμημάτων του Δημοκρι- 
τείου Πανεπιστημίου Θράκης σε γνωστικά αντικείμενα συ¬ 
ναφή με τους αναφερδμενους στο άρθρο 1 του παρόντος 
τομείς δραστηριότητας του Εργαστηρίου. 

ϋ) Την ανάπτυξη ερευνητικών δραστηριοτήτων και τη 
διεξαγωγή συναφών μελετών στους κατά τα ανωτέρω το¬ 
μείς δρατηριότητας. 

ΐϋ) Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων και 
εκδόσεων και την πρόσκληση ελλήνων και ξένων αναγνω¬ 
ρισμένων επιστημόνων και άλλων προσωπικοτήτων για την 
επιστημονική πρόοδο και την καθιέρωση του Εργαστη¬ 
ρίου. 

ίν) Τη συνεργασία κάθε μορφής με άλλα ακαδημαϊκά 
ιδρύματα και ερευνητικά κέντρα και ινστιτούτα, ελληνικά ή 
ξένα, εφόσον οι επιστημονικοί στόχοι τους συμπίπτουν, 
συμβαδίζουν ή αλληλοσυμπληρώνονται με εκείνους του 
Εργαστηρίου μέσα σε πνεύμα αμοιβαιότητας και συλλογι- 
κότητας. 

ν) Τη συνεργασία με φορείς του δημόσιου τομέα, και 
ιδιαίτερα με το Υπουργείο Εθνικής Παιδείας και θρησκευ¬ 
μάτων, όπως επίσης και με οργανισμούς τοπικής αυτοδιοί¬ 
κησης, με επιστημονικούς και κοινωνικούς φορείς, αλλά 
και με διεθνείς οργανισμούς και οργανώσεις, ώστε να 
συμβάλει στη μελέτη και υποβολή προτάσεων και εναλλα- 
στικών μεθόδων αντιμετώπισης προβλημάτων που αναφέ- 
ρονται στην εκπαίδευση και ειδικότερα στους αναφερό- 
μενους στο άρθρο 1 του παρόντος τομείς. 

νί) Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο Π.Δ. 
159/84 (ΦΕΚ 53/27.4.1984 τ. Α’). 

Αρθρο 3. 

Εσωτερικός Κανονισμός. 

Ο εσωτερικός κανονισμός του Εργαστηρίου Εκπαιδευ¬ 
τικής Πολιτικής και Διοίκησης καθορίζεται σύμφωνα με τα 
αναφερόμενα στα επόμενα άρθρα του παρόντος. 

Αρθρο 4. 

Προσωπικό. 

Στο Εργαστήριο απασχολούνται μέλη του Διδακτικού 
Ερευνητικού Προσωπικού (Δ.Ε.Π.) και άλλοι διδάσκοντες 
του Παιδαγωγικού Τμήματος Νηπιαγωγών του Δημοκρι- 
τείου Πανεπιστημίου Θράκης των οποίων το γνωστικό 
αντικείμενο εμπίπτει στους κατά το άρθρο 1 του παρόντος 
τομείς δραστηριότητας. Στο Εργαστήριο απασχολούνται 
επίσης κατά τις κείμενες διατάξεις και μέλη του Ειδικού 
Διοικητικού - Τεχνικού Προσωπικού (Ε.Δ.Τ.Π.) του Τμή¬ 
ματος ή και απασπασμένοι στο Τμήμα εκπαιδευτικοί. 

Αρθρο 5. 

Διοίκηση. 

1. Το Εργαστήριο διευθύνεται από μέλος του Δ.Ε.Π. 
που ορίζεται σύμφωνα με το άρθρο 28 παρ. 22 του Ν. 
2083/1992. 


2. Η Γενική Συνέλευση του Τμήματος μπορεί να ορίσει 
αναπληρωτή του Διευθυντή μεταξύ των μελών Δ.Ε.Π. του 
Τμήματος που απασχολούνται στο Εργαστήριο και ο 
οποίος μπορεί να ανήκει σε οποιαδήποτε βαθμίδα Δ.Ε.Π. 

3. Ο Διευθυντής του Εργαστηρίου ασκεί τις αρμοδιότη¬ 
τες που ορίζονται στο άρθρο 7 παρ. 4 του Ν. 1268/82, 
έχει την ευθύνη της εν γένει λειτουργίας του Εργαστηρίου 
και επιπλέον: 

ί) Καταρτίζει και εισηγείται στη Γενική Συνέλευση του 
Τμήματος το ετήσιο πρόγραμμα λειτουργίας του Εργαστη¬ 
ρίου και μεριμνά για την τήρησή του. 

ϋ) Υποβάλλει στη Γενική Συνέλευση του Τμήματος τον 
ετήσιο απολογισμό των δραστηριοτήτων του Εργαστη¬ 
ρίου. 

ϋί) Συντονίζει το διδακτικό (προπτυχιακό και μεταπτυ¬ 
χιακό) και ερευνητικό έργο του Εργαστηρίου. 

ίν) Μεριμνά για την οικονομική διαχείριση των εσόδων 
και των πόρων εν γένει του Εργαστηρίου. 

ν) Μεριμνά για την οικονομική διαχείριση των εσόδων 
και των πόρων εν γένει του Εργαστηρίου. 

ν) Μεριμνά για τη στελέχωση του Εργαστηρίου με το 
αναγκαίο προσωπικό. 

νί) Μεριμνά για την κατανομή των χώρων, των εγκατα¬ 
στάσεων και του εξοπλισμού του Εργαστηρίου, 
νί) Υπογράφει κάθε εξερχόμενο έγγραφο. 

Αρθρο 6. 

Λειτουργία. 

1. Το Εργαστήριο λειτουργεί κατά τις εργάσιμες ημέρες 
και ώρες σύμφωνα με τον εσωτερικό κανονισμό του Ιδρύ¬ 
ματος ή με τις σχετικές αποφάσεις των αρμοδίων οργάνων 
του. Το ωράριο εργασίας είναι αυτό που προβλέπεται από 
τις κείμενες διατάξεις ή από τις αποφάσεις των αρμοδίων 
οργάνων του Ιδρύματος για κάθε κατηγορία προσωπι¬ 
κού. 

2. α) Οι χώροι, οι εγκαταστάσεις και ο εξοπλισμός του 
Εργαστηρίου χρησιμοποιούνται κατ’ αρχήν από το προσω¬ 
πικό που απασχολείται στο Εργστήριο και από όσους συ¬ 
νεργάζονται με αυτό στο πλαίσιο των δραστηριοτήτων του 
Εργαστηρίου. Οι προτεραιότητες για τις χρήσεις αυτές, σε 
περίπτωησ που δεν υπάρχει σχετική απόφαση, καθορίζο¬ 
νται από τον Διευθυντή στο πλαίσιο της αποστολής του 
Εργαστηρίου. 

β) Η χρήση των εν λόγω χώρων, εγκαταστάσεων και εξο¬ 
πλισμού από το λοιπό προσωπικό του Τμήματος ή και από 
προσωπικό άλλων Τμημάτων του Δημοκριτείου Πανεπι¬ 
στημίου Θράκης είναι δυνατή, ύστερα από σχετική 
έγκριση του Διευθυντή, εφόσον δεν παρεμποδίζονται οι 
δραστηριότητες του Εργαστηρίου. 

3. α) Στο πλαίσιο της κατά το άρθρο 2 του παρόντος 
αποστολής του Εργαστηρίου, ο Διευθυντής καθορίζει τις 
μονάδες εκείνες του δημόσιου και του ιδιωτικού τομέα με 
τις οποίες συμβάλλεται ή συνεργάζεται το Εργαστήριο για 
την εκπόνηση συγκεκριμένων ερευνητικών προγραμμά¬ 
των, για τη διεξαγωγή συναφών μελετών και για την εν γέ- 
νει παροχή υπηρεσιών προς τους φορείς αυτούς. 

β) Για κάθε ερευνητικό πρόγραμμα και για κάθε μελέτη 
που αναλαμβάνεται από το Εργαστήριο ορίζεται ένας 
υπεύθυνος μεταξύ των μελών του Δ.Ε.Π. που απασχολού¬ 
νται στο Εργαστήριο και ενημερώνεται σχετικά η Γ ενική 
Συνέλευση του Παιδαγωγικού Τμήματος Νηπιαγωγών. 

4. Με εισήγηση του Διευθυντή στα αρμόδια όργανα του 
Δημοκριτείου Πανεπιστημίου Θράκης είναι δυνατή απα¬ 
σχόληση, σύμφωνα με τις κείμενες διατάξεις, διακεκριμέ¬ 
νων επιστημόνων και ειδικών αναγνωρισμένου κύρους σε 
θέματα εκπαίδευσης για την ενίσχυση των διδακτικών, 
ερευνητικών και λοιπών δραστηριοτήτων του Εργαστη¬ 
ρίου. 

Άρθρο 7. 

Πόροι. 

Πόροι του Εργαστηρίου είναι: 

ΐ) Οι πιστώσεις οι οποίεςς προέρχονται από τον τακτικό 
προϋπολογισμό, τις δημόσιες επενδύσεις ή την ιδία πε¬ 
ριουσία του Ιδρύματος και οι οποίες χορηγούνται στο Ερ¬ 
γαστήριο κατά τις κείμενες διατάξεις. 

ϋ) Οι κληρονομιές, τα κληροδοτήματα, οι δωρεές και 
κάθε άλλη οικονομική ενίσχυση προς το Δημοκρίτειο Πα¬ 
νεπιστήμιο Θράκης για τους σκοπούς του Εργαστηρίου. 

ϋΐ) Τα έσοδα από την παροχή υπηρεσιών σε ιδιώτες και 
σε κάθε νομικής μορφής οργανισμούς κατά τα προβλεπό- 
μενα στο Π.Δ. 159/84. 

ίν) Η χρηματοδότηση ή συγχρηματοδότηση συγκεκριμέ¬ 
νων ερευνητικών προγραμμάτων ή εξειδικευμένων μελε¬ 
τών από φορείς του δημόσιου ή του ιδιωτικού τομέα ή και 
από διεθνείς οργανισμούς (Ε.Ο.Κ., Ο.Ο.Σ.Α., 

υ.Ν.Ε.8.0.0. κ.λπ.). 

ν) Η απ’ ευθείας χρηματοδότηση συγκεκριμένων ερευ¬ 
νητικών προγραμμάτων ή εξιδικευμένων μελετών ή άλλων 
συναφών δραστηριοτήτων, στο πλαίσιο της αποστολής 
του Εργαστηρίου, από την Επιτροπή Ερευνών ή από την 
Εταιρεία Αξιοποίησης και Διαχείρισης της Περιουσίας του 
Δημοκριτείου Πανεπιστημίου Θράκης. 


Άρθρο 8. 

Τηρούμενα Βιβλία. 

Για τις ανάγκες του Εργαστηρίου τηρούνται τα εξής βι¬ 
βλία και στοιχεία: 
ί) Βιβλίο πρωτοκόλλου, 
ϋ) Αρχείο εγγράφων, 
ϋί) Βιβλίο περιουσιακών στοιχείων, 
ίν) Φάκελος οικονομικών στοιχείων κάθε έτους, 
ν) Κατάλογος επιστημονικών οργάνων, περιοδικών και 
βιβλίων. 

νί) Αρχείο ερευνητικών προγραμμάτων, 
νίί) Κάθε άλλο βιβλίο ή στοχείο που προβλέπεται από τις 
ισχύουσες διατάξεις ή κρίνεται απαραίτητο για το Εργα¬ 
στήριο. 

Άρθρο 9. 

Χώρος Εγκατάστασης. 

Χώρος εγκατάστασης του Εργαστηρίου είναι οι χώροι 
που παραχωρούνται σε αυτό για τη διεξαγωγή του εν γένει 
έργου του. Στον χώρο εγκατάστασης τοποθετείται πινα¬ 
κίδα στην ελληνική και στην αγγλική γλώσσα με τον τίτλο 
του Εργαστηρίου και το όνομα του Διευθυντή. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 26 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΣΩΤ, ΚΟΥΒΕΛΑΣ ΓΕΩΡΓΙΟΣ ΣΟΥΦΛΙΑΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ : 

ΡΑΧ 

22.3211 ΥΡΕΤ 00 
5234312 

λειτουργούν καθημερινά από Θ.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α’ 

Δρχ. 

15.000 

Δρχ. 

750 

β> 

» 

» 

» 

Β* 


» 

30.000 

» 

1.500 

Υ) 

» 

» 

» 

Γ' 


» 

10.000 

» 

500 

δ) 

» 

» 

» 

Δ’ 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

ΟΤ) 

» 

» 

» 

Ν.Γ 

Ι.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου 

» 

3.000 

» 

150 

Ο 

» 

» 

» 

Α.Ε 

. & Ε.Π.Ε. 

» 

200.000 

» 

10.000 

ια) 

Για 

όλα 

τα Τεύχη 

εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















